CELEX: C2007/269/59
Language: hu
Date: 2007-11-10 00:00:00
Title: C-414/07. sz. ügy: A Wojewódzki Sąd Administracyjny w Krakowie (Lengyelország) által  2007. szeptember 10-én benyújtott előzetes döntéshozatal iránti kérelem – Magoora Sp. z o.o. kontra Dyrektor Izby Skarbowej w Krakowie

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/35
            
         A Wojewódzki Sąd Administracyjny w Krakowie (Lengyelország) által 2007. szeptember 10-én benyújtott előzetes döntéshozatal iránti kérelem – Magoora Sp. z o.o. kontra Dyrektor Izby Skarbowej w Krakowie
   (C-414/07. sz. ügy)
   (2007/C 269/59)
   Az eljárás nyelve: lengyel
   A kérdést előterjesztő bíróság
   Wojewódzki Sąd Administracyjny w Krakowie (Lengyelország)
   Az alapeljárás felei
   
      Felperes: Magoora Sp. z o.o.
   
      Alperes: Dyrektor Izby Skarbowej w Krakowie
   Az előzetes döntéshozatalra előterjesztett kérdések
   
               1.
            
            
               Ellentétes-e a hatodik irányelv (1) 17. cikkének (2) és (6) bekezdésével, hogy a Lengyel Köztársaság 2004. május 1-jén teljes terjedelmükben hatályon kívül helyezte az adóköteles tevékenységhez használt gépjárművekhez szükséges üzemanyag vásárlásával kapcsolatban felszámított adó levonásának korlátozására vonatkozó – ezen időpontig hatályos – nemzeti jogszabályokat, és azok helyett újfent az adóköteles tevékenységhez használt gépjárművekhez szükséges üzemanyag vásárlásával kapcsolatban felszámított adó levonására vonatkozó korlátozásokat vezetett be, azonban a nemzeti jogszabályokban a 2004. május 1-jét megelőzőektől eltérő ismérvek alapján meghatározott gépjárművekre vonatkozóan, majd ezt követően 2005. augusztus 22-i hatállyal ezen ismérveket ismét módosította?
            
         
               2.
            
            
               Az első kérdésre adandó igenlő válasz esetén, ellentétes-e a hatodik irányelv 17. cikkének (6) bekezdésével, hogy a Lengyel Köztársaság az említett ismérveket ily módon megváltoztatva ténylegesen szűkítette az előzetes adólevonás alkalmazási körét a 2004. április 30-án hatályos nemzeti jogszabályokban vagy a 2005. augusztus 22-én hatályba lépett módosítást megelőzően hatályos nemzeti jogszabályokban foglaltakhoz képest? Ha ezáltal a Lengyel Köztársaság megsértette a hatodik irányelv 17. cikkének (6) bekezdését, csak annyiban keletkezik-e az adóalanynak joga a levonásra, amennyiben a nemzeti jogszabályok módosításával a 2004. április 30-án hatályos és a szóban forgó napon hatályon kívül helyezett nemzeti jogszabályokban megállapított, előzetes adólevonásra vonatkozó korlátozásokat bővítették?
            
         
               3.
            
            
               Ellentétes-e a hatodik irányelv 17. cikkének (6) bekezdésével, hogy a Lengyel Köztársaság a tagállamok számára e rendelkezésben az üzleti tevékenységhez szorosan nem kapcsolódó kiadásokkal – mint a luxuskiadásokkal, szórakozási célú kiadásokkal és reprezentációs költségekkel – kapcsolatban felszámított adó levonásának korlátozására biztosított felhatalmazásra hivatkozva az előzetes adólevonásra vonatkozó jogot a 2004. április 30-án hatályos jogi helyzethez képest oly módon korlátozta, hogy a legfeljebb 3,5 tonna megengedett legnagyobb össztömegű személy- és egyéb gépjárművekhez – kivéve az árukat és szolgáltatásokat terhelő adókról szóló, 2004. március 11-i törvény 2005. augusztus 22-től hatályos módosított szövege 86. cikkének (4) bekezdése szerinti járműveket – szükséges üzemanyag vásárlásával kapcsolatban felszámított adó levonását kizárta?
            
         
      (1)  A tagállamok forgalmi adóra vonatkozó jogszabályainak összehangolásáról (közös hozzáadottértékadó-rendszer: egységes adóalap-megállapítás) szóló, 1977. május 17-i 77/388/EKG hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.).